ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο ΘΕΜΑ
1.α.
(Ι) Να βάλετε στη σωστή χρονολογική σειρά τα ακόλουθα γεγονότα αρχίζοντας από τα αρχαιότερα: 
α. εγκαθίδρυση της Ηγεμονίας (Principatus)
β. σύσταση πανελλήνιας ένωσης υπό τον Φίλιππο Β΄  
γ. ίδρυση της Α' Αθηναϊκής συμμαχίας 
δ. σικελική εκστρατεία 
ε. εκλογή του Τιβέριου Γράκχου στο αξίωμα του δημάρχου  
                              (μονάδες 5) 
(ΙΙ) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:
1. Ο φαραώ Ακενατών προσπάθησε να εξαλείψει την πολυθεΐα.
2. Οι μυκηναϊκές τοιχογραφίες και οι αγγειογραφικές παραστάσεις είχαν δεχτεί αρχικά μινωική επίδραση.
3. Οι βασικές προϋποθέσεις ύπαρξης της πόλης-κράτους ήταν η ελευθερία, η εδαφική επέκταση και η δημοκρατία.
4. Τιμοκρατικό ονομάστηκε το πολίτευμα που βασίστηκε στην επικράτηση των ευγενών.
5. Το πολίτευμα στη Ρώμη παρέμεινε αναλλοίωτο από την ίδρυσή της μέχρι και την εποχή του Αυγούστου.
									(μονάδες 5) 
Μονάδες 10
1.β. Να προσδιορίσετε το περιεχόμενο των ιστορικών όρων: Κοινή Ελληνική (ή Κοινή) (μονάδες 8), πραιτωριανοί (μονάδες 7).
				Μονάδες 15

